ספיקומלוס

ספיקומלוס (שם מדעי: Spicomellus) הוא סוג ובו מין יחיד של דינוזאור קוצני קדום בענף אנקילוזאוריה שחי בצפון אפריקה בתקופת יורה תיכון, כ-165 מיליון שנה לפני זמננו. הוא בולט במעטה הדוקרנים המרשים שלו. הוא נתגלה לראשונה ב-2019 סמוך לעיירה בולמאן במרוקו, הוגדר ותואר מדעית ב-2021 אך מאמר מפורט שתיאר את הממצאים החדשים והשלמים יותר כולל מבנה שריון הקוצים שלו פורסם רק ב-2025. זהו האנקילוזאור הקדום ביותר שנתגלה והראשון שנתגלה באפריקה. פירוש שמו המדעי הוא "קולר קוצני" כאשר spica זה "קוץ" או "דוקרן" ביוונית עתיקה ו-mellum זה "קולר" ולכן פירוש שמו הוא "קולר דוקרני" המתייחס לדוקרנים שסביב צווארו. הוא היה בינוני בגודלו, ותזונתו הייתה צמחונית.

 תיאור 

המאפיין הבולט ביותר של הספיקומלוס הוא מעטה שריון דוקרנֵי העצם דמויי הקוצים שהקיף את גופו העליון, כתפיו, גבו וזנבו. דוקרנים ארוכים במיוחד (למעלה מ-87 ס"מ אורכם) בלטו מאזור הצוואר, הכתפיים ואגן הירכיים. גם זנבו היה קוצני ומצדי קצה הזנב בלטו סדרת דוקרני עצם ששימשו כנשק, בדומה ל"תגומייזר" של הסטגוזאורים. גידים מאובנים מחזקות את ההשערה שהזנב אכן שימש כנשק, וזוהי העדות הקדומה ביותר לזנב נשק בקרב האנקילוזאורים. שאר גופו היה מכוסה בדוקרנים קצרים יותר. חלק מדוקרני העצם היו מאוחים לצלעות שלו ולעצמות  הכסל — מאפיין ייחודי בקרב האנקילוזאורים שכמעט אצל כולם לוחיות השריון והדוקרנים היו אוסטאודרמים: עצמות שגדלו מעל העור ולא היו מחוברות לשלד הצירי. החוקרים סבורים שהדוקרנים — שנועדו במקור להרתעת טורפים והגנה מפני טריפה — התפתחו למבנה המפותח ומרשים מאוד על מנת לשמש לתצוגה תוך-מינית וחיזור.

ממוזער|מרכז|600 פיקסלים|איור שלד של ספיקומלוס

אורכו היה  ומשקלו בין 1 ל-2 טונות.

 קישורים חיצוניים 





קטגוריה:אנקילוזאוריה